Bodilsker
Bodilsker er et sogn på det sydøstlige Bornholm, vest for Nexø; med 859 indbyggere (2015). Bodilsker er centreret omkring Sankt Bodil Kirke uden bydannelse. Af byer i sognet kan nævnes Stenseby med den tidligere Bodilsker Station på den nedlagte jernbane Rønne-Nexø og Balka med sommerhusområdet Balka Strand ved Østersøen. Nordøst for kirken findes det geologisk interessante, nu nedlagte Bodilsker Sandstensbrud. I sognet findes jættestuen Bønnestenene ved Stenseby og adskillige bautasten. 